als_Latn dik_Latn sag_Latn
Kryetari i Këshillit Kombëtarë të Nismës për Kosovën, Jakup Kraniqi, po thotë se Koalicioni Qeverisës LDK – PDK, me shantazhe po blen njerëzit e opozitës por edhe të Nismës.
Në një shkrim të publikuar në rrjetin social facebook, Krasniqi thotë se me këto shantazhe dhe blerje të ndonjë individi, nuk zgjidhen problemet e shumta të qytetarëve të Kosovës
“Kështu, ky koalicion qeverisës duhet ta ndërpresë çdo formë të shantazhit, kërcënimit dhe joshjes së njerëzve të opozitës e as te Nismës për vende të punës (zv. ministra e diplomaci).
Ata duhet ta ndërprenë çdo formë të pazareve për blerjen e njerëzve të opozitës me paratë publike! Me këto veprime të pa ligjshme, ju edhe mund ta zgjidhni problemin e ndonjë profiteri apo edhe hallin e ndonjë individi, por kurrë jo problemet që jeni të thirrur t’i zgjidhni, pasi ato janë tepër komplekse për rezonin tuaj politik, intelektual, atdhetar e profesional”, ka shkuar Krasniqi në facebook.
Reagimi është bërë pas largimeve të fundit nga partia e tij Nisma për Kosovën.
Kësaj partie, së fundmi i është larguar edhe mbi 80 për qind e strukturës së Nisma për Kosovën dega Gjakovë.
als_Latn als_Latn als_Latn als_Latn als_Latn als_Latn